Source: http://www.sportclasic.ro/ro/DA1M-Final-strans-de-sezon-regulat/
Timestamp: 2019-06-17 01:28:35+00:00

Document:
DA1M: Final strâns de sezon regulat - Sport Clasic
Remus Badea / SportPictures.eu
Cele trei formații care au încheiat sezonul regulat pe podiumul clasamentului sunt despărțite de un singur punct, înfrângerea suferită de liderul ACS Volei Municipal Zalău în etapa trecută la București cu CSA Steaua permițându-le celor de la Arcada și de la SCMU Craiova să minimizeze handicapul de puncte.
Gălățenii au trecut cu bine peste un act secund în care Dinamo a avut șansa de egala situația la seturi și le-au oferit propriilor suporteri o victorie în minim de seturi. De înfrângerea dinamoviștilor profită CSM București, succesul înregistrat la Cluj permițându-le ”tigrilor” să încheie sezonul regulat pe locul 4.
Un scenariu similar partidei de la Galați l-a avut cea de la Craiova în care băimărenii au cedat greu primul set, în timp ce în ultimul joc al rundei, la Dej CSM Câmpia Turzii și-a apărat cu cerbicie șansa dar a cedat total în setul 4, iar gazdele au luat trei puncte care însă nu le mai folosesc în clasament.
În play-off vor evolua ACS Volei Municipal Zalău, CSM Arcada Galați, SCMU Craiova, CSM București, CS Dinamo București și CSA Steaua București.
Rezultatele înregistrate în etapa a 22-a sunt următoarele:
CS ”U” Cluj - CSM București 0:3 (12:25, 20:25, 21:25)
CSM Arcada Galați - CS Dinamo București 3:0 (25:20, 26:24, 25:20)
CS Unirea Dej - CSM Câmpia Turzii 3:1 (19:25, 26:24, 32:30, 25:14)
SCMU Craiova - CS Știința Explorări Baia Mare 3:0 (25:23, 25:22, 25:17)
CSA Steaua București și ACS Volei Municipal Zalău stau.

References: CSM 
 CSM 
 CSM 
 CSM 
 CSM 

CSM 
 CSM